open-index/open-wikipedia-markdown huggingface dataset:
Punaauia

**Punaauia** of '''Puna'auia''' is ’n munisipaliteit in die voorstede van Papeete in Frans-Polinesië, ’n oorsese gebied van Frankryk in die Stille Oseaan. Punaauia is op die eiland Tahiti geleë, wat op sy beurt deel van die Bowindse Eilande van die Geselskapseilande is.

Die Franse skilder Paul Gauguin het in die laat 1890's in Punaauia gewoon. Hy het hier sy meesterstuk *Waar Kom Ons Vandaan? Wat Is Ons? Waarheen Gaan Ons?* geskilder.

## Eksterne skakels
Geelsnapper

Die **Geelsnapper** (*Lutjanus lutjanus*) is 'n vis wat voorkom in die westelike Stille Oseaan, die Indiese Oseaan, meer spesifiek die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Yellow snapper*.

## Identifikasie 
Die vis word tot 30 cm lank, het 'n lang lyf en groot oë. Die lyf is silwerwit met 'n geel of geelbruin horisontale streep oor die middel van die lyf vanaf die oog tot by die stertvin. Daar is verskeie, dowwer, nouer geel strepe onder die hoofstreep. Daar is ook dowwe, nou geelbruin lyne aan die bokant van die vis se lyf. Dié lyne lê skuins agtertoe.

Die vis leef in aflandige koraal- en rotsriwwe in water wat 10 tot 90&nbsp;m diep is. Hulle is alleenlopers maar kom ook in klein groepies voor. Soms word hulle ook gesien in groot skole saam met ander snapperspesies. Hulle vreet snags vis en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.se/summary/Lutjanus-lutjanus.html
Haikoe

duimnael

'n **Haikoe** is 'n digvorm (ontleen aan die Japannese digkuns) met vyf klankgrepe (soos lettergrepe) in die eerste reël, sewe in die tweede reël en weer vyf in die laaste reël. Gewoonlik is daar 'n verwysing na 'n spesifieke seisoen êrens in die gedig.

## Sien ook 
* Retseh la Grange, 'n Afrikaanse haikoe-digter.
* Japannese letterkunde
ISOCARP

**Internasionale Vereniging van Stads- en Streeksbeplanners** (**ISOCARP**) is 'n internasionale vereniging van mense wat in stedelike beplanning werk. Dit is geskep in 1965. Dit het nou lede van meer as 80 lande. ISOCARP word formeel erken deur die Verenigde Nasies en die Raad van Europa. Dit werk saam met UNESCO. Dit is nie onder die beheer van 'n regering nie.

## Eksterne skakels 
* ISOCARP se webtuiste
Kālidāsa

duimnael|Kālidāsa
**Kālidāsa** (Sanskrit: कालिदास) was 'n klassieke Sanskrit-skrywer en word allerweë beskou as die grootste digter en dramaturg van die Sanskrit-taal. Sy toneelstukke en gedigte is hoofsaaklik op Hindu-mitologie en filosofie gebaseer.

## Werke 
### Toneelstukke 
Kālidās het drie toneelstukke geskryf: Mālawikāgnimitra ("Mālavikā en Agnimitra"), Abhijñānashākuntala ("Die Erkenning van Shakuntala"), en Vikramorwasheeya ("In Verband met Vikram en Urwashi").

Abhijñānashākuntala, wat as 'n meesterstuk word beskou, is sy eerste toneelstuk wat tot Engels en Duits vertaal is. Dit vertel die verhaal van koning Dushyanta, wie verlief geraak het op Shakuntalā, 'n landelike dame uit die bos.

### Poësie 
Kālidās het twee epiese gedigte geskryf, Raghuvamsha ("Dinastie van Raghu") en Kumārasambhawa ("Geboorte van Kumar Kartikeya"), en die liriese Meghadoota ("Wolk-boodskapper") en Rutusamhāra ("Die Eksposisie van die Seisoene").

## Verwysings 
*  K.D. Sethna. Problems of Ancient India, p.&nbsp;79-120 (chapter: "The Time of Kalidasa"), 2000 New Delhi: Aditya Prakashan.  (Oor die datering van Kalidasa)

## Eksterne skakels 
*  *Kalidasa: Translations of Shakuntala and Other Works* deur Arthur W. Ryder
*  Biografie van Kalidasa
*  Kalidasa and Ancient India 
*  
*  Clay Sanskrit Library
*  Kalidasa by die *The Online Library of Liberty*
Lydenburgia

***Lydenburgia*** is 'n plantgenus in die Celastraceae-familie.

Twee van die genus se spesies, *Lydenburgia cassinoides* (**Sekhukhuni-boesmanstee**,  ''Sekhukhuni Bushman's Tea*) en *Lydenburgia abbottii* (**Pondo-boesmanstee**,  *Pondo Bushman's Tea''), is beskermde bome in Suid-Afrika.

## Sien ook 
* Alfabetiese lys van Suid-Afrikaanse bome

## Verwysings
Bloukleintand-jobvis

Die **Bloukleintand-jobvis** (*Aphareus furca*) is 'n vis wat voorkom in die Stille Oseaan, die Indiese Oseaan; meer spesifiek die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Blue smalltooth jobfish*.

## Identifikasie 
Die vis word tot 40 cm lank, sy lyf is lank en die stertvin is diep gevurk. Die rug en bo-sykante is persbruin en die laersykante is staalblou. Die vis het 'n groot bek. Die rante van die kieudeksels en die stert is donker. Gedurende paartyd mag die mannetjie se voorkop geel word. Die vis leef in die middelwatersone bo of naby aflandige riwwe en tropiese strandmere in water wat tot 120 m diep is. Hulle is gewoonlik alleenlopers maar kan ook in klein groepies voorkom en vreet klein vissies en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/Aphareus-furca.html
* http://eol.org/pages/225996/overview
Gué Pequeno

**Cosimo Fini** (gebore 25 Desember 1980), beter bekend onder sy verhoognaam **Gué Pequeno**, is 'n Italiaanse rapper, liedjieskrywer, musiekprodusent.

## Diskografie 
### Album 
* 2011 – ''Il ragazzo d'oro*
* 2013 – *Bravo ragazzo*
* 2015 – *Vero*

### Met Sacre Scuole 
* 1999 – *3 MC's al cubo*

### Met Club Dogo 
* 2003 – *Mi fist*
* 2006 – *Penna capitale*
* 2007 – *Vile denaro*
* 2009 – *Dogocrazia*
* 2010 – *Che bello essere noi*
* 2012 – *Noi siamo il club*
* 2014 – *Non siamo più quelli di Mi fist*

### Met Dogo Gang 
* 2005 – *Roccia Music Vol. 1*
* 2008 – *Benvenuti nella giungla*

### Met Marracash 
* 2016 – *Santeria''

## Verwysings
Groot Moskee van Samarra

Die **Groot Moskee van Samarra** was ’n 9de-eeuse moskee in Samarra, Irak. Dit is in 851 deur die Abbasidiese kalief Al-Moetawakkil voltooi. Dit was ’n tyd lank die grootste moskee in die wêreld; sy minaret, die Malwiya-toring, is ’n spiraal van 52&nbsp;meter hoog en 33&nbsp;meter breed by sy basis, met ’n trap om.

Die moskee het deel gevorm van ’n uitbreiding van die stad na die ooste. Dit het 17 paadjies gehad en die muurpanele was mosïekwerk van donkerblou glas. Die Moskee van Ibn Tulun in Kaïro, Egipte, is in ’n groot mate op die Samarra-moskee geskoei.

Die moskee self is in 1278 verwoes ná die inval van Hülegü Khan in Irak.  Net die buitemuur en sy minaret het bly staan. Dit was aanvanklik met ’n brug aan die moskee verbind.

In 2005 is die bopunt van die Malwiya-minaret deur ’n bom beskadig. Volgens die Irakse polisie het rebelle die bopunt opgeblaas wat voorheen deur Amerikaanse soldate as ’n uitkyktoring gebruik is; die soldate het egter die maand tevore die toneel verlaat.

## Verwysings 
## Eksterne skakels 
*Die Groot Moskee, Samarra, Irak
*Foto en inligting 
*
*15px Hierdie artikel is vertaal uit die Engelse Wikipedia
Surfa

**Gabriele Pennacchio** (gebore 23 Januarie 1986), beter bekend onder sy verhoognaam **Surfa**, is 'n Italiaanse rapper.

## Diskografie 
* 2008 : ''Com'On*
* 2009 : *Hype*
* 2010 : *Rap Roba Fresh Vol.1*
* 2010 : *The Com'On Tape*
* 2011 : *Gabriele*
* 2012 : *Da Surfa a Superfi*
* 2013 : *B.L.O.G.''

## Verwysings
Mihrab

[duimnael|180px|Mihrab in die Oemajjad-moskee in [Damaskus, Sirië.]]
[duimnael|180px|In die [Aya Sophia, Istanboel, Turkye.]]

’n **Mihrab** (ook soms **miegraab** gespel; Arabies: محراب|محراب) is ’n halfronde **gebedsnis** in die muur van ’n moskee wat die kiebla (die rigting van die Kaäba in Mekka) aandui, en dus die rigting waarin Moslems moet bid. Die muur waarin die mihrab is, staan bekend as die kieblamuur.

Die woord is moontlik afgelei van die Arabiese werkwoord *ḥariba* ("veg", van die stam Ḥ-R-B) en beteken dus iets soos "slagveld" of "plek om te veg" (met Satan).

## Geskiedenis 
Die woord mihrab het aanvanklik ’n niegodsdienstige betekenis gehad; dit was ’n spesiale kamer in ’n huis of ’n troonkamer in ’n paleis. Die term is dus deur die Islamitiese profeet Mohammed gebruik vir sy eie privaat gebedskamer. Van daar af was ook toegang tot die aangrensende moskee, en die profeet sou die moskee deur hierdie kamer binnegaan.

Tydens die bewind van die Uthman ibn Affan (*r.* 644–656) het die kalief gelas dat ’n teken teen die muur van die moskee in Medina aangebring word sodat pelgrims maklik kan sien in watter rigting hulle moes bid (dus na Mekka). Later, toe die moskee gerestoureer is, is ’n nis aangebring om aan te dui watter muur die kieblamuur is, en die teken is in die nis geplaas.

Eindelik is algemeen verstaan die nis dui die kieblamuur aan en ’n teken was nie meer nodig nie.

## Verwysings 
* .
* .

## Eksterne skakels 
* 15px Hierdie artikel is vertaal uit die Engelse Wikipedia
Balkfontein

**Balkfontein** is 'n nedersetting in die noordweste van die Vrystaat, en is op die oewer van die Vaalrivier net suid van die Valsrivier se monding geleë. 

## Verwysings
Halfmaan-piesangvis

Die **Halfmaan-piesangvis** (*Caesio lunaris*) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Caesio lunaris*.

## Identifikasie 
Die vis word tot 35cm lank. Die lyf is eenvormig blou en die stertvin se punte is swart. Die stertvin van onvolwasse visse is geel. Hulle leef naby kus areas, digby of oor koraalriwwe in water wat tot 40m diep is. Die visse kom in skole voor en skuil in skeure in die riwwe snags. Hulle vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/Caesio-lunaris.html
Geelstreep-piesangvis

Die **Geelstreep-piesangvis** (*Caesio xanthalytos*) is 'n vis wat so onlangs as 2013 eers geïdentifiseer is aan die Suid-Afrikaanse kus en kom aan die ooskus van Suidelike Afrika voor. In Engels staan die vis bekend as die *Goldsash fusilier*.

## Identifikasie 
Die vis word tot 30 cm lank. Die vis is voorheen verwar met die Blou-en-goue piesangvis *Caesio caerulaurea*. Die boonste gedeelte van die lyf is blougroen wat verander na silwerpienk onder die sylyn. Daar is 'n kenmerkende goue breë band wat horisontaal oor die sylyn is en oor die lyf strek. Die geel band word deur bruin en blou lyne omring. Die stertvin se rante is swart.

Die vis leef in skole saam, tussen en oor riwwe, in water wat tot 50 m diep is. Hulle vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Caesio xanthalytos* by Fishbase.
Fabri Fibra

**Fabrizio Tarducci** (gebore 17 Oktober 1976), beter bekend onder sy verhoognaam **Fabri Fibra**, is 'n Italiaanse kletsrymer, liedjieskrywer, musiekprodusent.

## Diskografie 
### Album 
* 2002 - *Turbe giovanili*
* 2004 - *Mr. Simpatia*
* 2006 - *Tradimento * 
* 2007 - *Bugiardo* 
* 2009 - *Chi vuole essere Fabri Fibra?* 
* 2010 - *Controcultura* 
* 2013 - *Guerra e Pace* 
* 2015 - *Squallor*

### Met Uomini di Mare 
* 1996 - ''Dei di mare quest'el gruv*
* 1999 - *Sindrome di fine millenio*

### Met Qustodi del Tempo 
* 1997 - *Il rapimento del Vulplà*

### Met Rapstar 
* 2012 - *Non è gratis''

## Verwysings
Alfred Duma Plaaslike Munisipaliteit

Die **Alfred Duma Plaaslike Munisipaliteit** is 'n nuwe plaaslike munisipaliteit in die uThukela-distriksmunisipaliteit in KwaZulu-Natal, Suid-Afrika.
Groot Vyf Hlabisa Plaaslike Munisipaliteit

Die **Groot Vyf Hlabisa Plaaslike Munisipaliteit** is een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika.

Dit is gevorm na die samesmelting van die Hlabisa Plaaslike Munisipaliteit en Die Groot Vyf Valsbaai Plaaslike Munisipaliteit in Augustus 2016.
Inkosi Langalibalele Plaaslike Munisipaliteit

Die **Inkosi Langalibalele Plaaslike Munisipaliteit** is 'n nuwe plaaslike munisipaliteit in die uThukela-distriksmunisipaliteit in KwaZulu-Natal, Suid-Afrika. Dit het ontstaan op 8 Augustus 2016 na die samesmelting van die Imbabazane en Umtshezi Plaaslike Munisipaliteite.

## Verwysings
Ray Nkonyeni Plaaslike Munisipaliteit

Die **Ray Nkonyeni Plaaslike Munisipaliteit** is 'n nuwe plaaslike munisipaliteit in die Ugu-distriksmunisipaliteit in KwaZulu-Natal, Suid-Afrika. Dit het ontstaan na die samesmelting van die Hibiscuskus Plaaslike Munisipaliteit en Ezinqoleni Plaaslike Munisipaliteit in Augustus 2016.
2016 Italiaanse Grand Prix

Die 2016 Formule Een Italiaanse Grand Prix is op 4 September 2016 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen.

## Bande deur Pirelli verskaf 
Die Grand Prix by Monza is nie net die tuiswedren van Scuderia Ferrari en Scuderia Toro Rosso nie, maar ook vir Pirelli. Die Italiaanse bandvervaardiger, die enigste verskaffer van bande vir Formule 1, sal graag self goed wil vaar. "Monza kom na Spa" sê Paul Hembery, Pirelli se motorsportdirekteur. "Twee epiese bane in 'n enkele week, maar op ons tuisbaan voel dit altyd baie spesiaal. Dit sal 'n besige naweek wees en, met die supersag vir die eerste keer in aksie op Monza, kan ons nuwe spoedrekords verwag, veral in die kwalifiserende ronde. Verlede jaar het die meeste renjaers 'n een-stopstrategie gekies, maar die koms van die supersagte band kan lei tot meer kuipstoppe," het Hembery gesê.

## Vrye oefening 
## Kwalifisering 
Lewis Hamilton behaal vir Mercedes sy sewende voorste wegspringposisie van die seisoen deur spanmaat Nico Rosberg te klop. Die Ferrari 's van Sebastian Vettel en Kimi Räikkönen eindig derde en vierde, voor die Williams van Valtteri Bottas. Die Red Bull-duo Daniel Ricciardo en Max Verstappen kwalifiseer as sesde en sewende, voor die Force India-jaers Sergio Pérez en Nico Hülkenberg. Die top 10 word afgesluit deur Esteban Gutiérrez van die Haas F1-span.

Romain Grosjean van Haas ontvang 'n straf van vyf plekke omdat hy na die derde vrye oefening sy ratkas moes laat vervang.

## Renuitslag 
Die wedren is deur Nico Rosberg gewen, sy sewende oorwinning van die seisoen.  Lewis Hamilton was tweede, nadat hy swak begin het en oorspronklik teruggesak het na sesde plek. Sebastian Vettel het die podium voltooi, met spanmaat Kimi Räikkönen agter hom. Daniel Ricciardo is vyfde, nadat hy die sesde eindigende Valtteri Bottas enkele rondtes voor die einde van die wedren ingehaal het. In die sewende plek was Max Verstappen wat kort voor die einde vir Sergio Pérez, wat agtste was, verbygesteek het. Die laaste punte gaan aan Felipe Massa en Nico Hülkenberg.

## Puntestand ná die Grand Prix 
### Renjaers 
### Vervaardigers 
## Verwysings
Groot Moskee van Koeweit

Die **Groot Moskee** is die grootste en amptelike moskee in Koeweit. Die oppervlakte is 45&nbsp;000&nbsp;m2, waarvan die gebou self 20&nbsp;000&nbsp;m2 beslaan. 

## Oorsig 
Bouwerk aan die moskee het in 1979 begin en is in 1986 voltooi. Die moskee se minaret, in die noordwestelike hoek, is in ’n Andalusiese styl.

Die moskee se koepel is 26&nbsp;m in deursnee en 43&nbsp;m hoog, en is versier met die *Asma al-hosna*, die 99 name van God. Die hoofgebedsaal is 72&nbsp;m breed en het kiaatdeure en 144 vensters. Daar is plek vir tot 10&nbsp;000 mans in die gebedsaal en tot 950 vroue in ’n aparte saal. Daar is ook ’n biblioteek van 350&nbsp;m2 met Islamitiese verwysingsboeke en dokumente. 

## Galery 

Beeld:Grand Mosque Kuwait detail.jpg|Detail van ’n deurknop.
Beeld:Quran stand.jpg|Die Koran op ’n staander.

## Eksterne skakels 
*15px Hierdie artikel is vertaal uit die Engelse Wikipedia
Vervalsbaarheid

duimnael|regs|"Alle swane is wit" is 'n vervalsbare stelling, omdat die bestaan van swart swane bewys kan word.

**Vervalsbaarheid** of **weerlegbaarheid** van 'n verklaring, hipotese, of teorie is die inherente moontlikheid dat dit verkeerd bewys kan word. 'n Stelling word vervalsbaar genoem as 'n waarneming of 'n argument wat die verklaring ongedaan maak, moontlik is. In hierdie sin, is vervalsbaarheid sinoniem met tot niet maak, wat beteken om ongeldig te maak of te wys dat dit vals is.

## Kyk ook 
* Karl Popper
Groot Moskee van Doebai

Die **Groot Moskee van Doebai** is ’n moskee in Doebai in die Verenigde Arabiese Emirate. Dit is in 1900 die eerste keer gebou, daarna gesloop en in 1960 herbou. In 1998 is dit weer weer herbou in sy huidige vorm. Dit het plek vir 1&nbsp;200 aanbidders. 

Die moskee is die middelpunt van Doebai se godsdiens- en kultuurbedrywighede. Niemoslems word nie daarin toegelaat nie buiten in die minaret, van waar foto's geneem mag word. 

## Geskiedenis 
Die moskee was oorspronklik ’n skool vir die bestudering van die Koran en het sy eerste studente in 1900 toegelaat. 

Dit is een van die grootste moskees in Doebai.

## Argitektuur 
Die hoogste deel van die moskee is die minaret van 70&nbsp;m, die hoogste in Doebai, wat soos ’n vuurtoring lyk. Die sandkleur-grys mure is hoofsaaklik onversier, maar daar is ’n groot inskripsie uit die Koran bo die vyf pilare van die ingangsfassade. Altesaam 45 klein en nege groot koepels bedek die dak. 

Die houtvensters bevat handgemaakte, getinte glas en pas in by die ou stad, Boer Doebai. Die minaret is in die Anatoliese boustyl. 

## Verwysings 
*15px Hierdie artikel is vertaal uit die Engelse Wikipedia
De Beerspas, KwaZulu-Natal

:*Vir die bergpas met dieselfde naam in die Oos-Kaap, sien : De Beerspas, Oos-Kaap*

**De Beerspas** is 'n bergpas geleë in die Drakensberge, in die KwaZulu-Natalprovinsie in Suid-Afrika. Dit is geleë op 'n ongemerkte pad tussen Ladysmith en Harrismith in die naburige provinsie Vrystaat.

Hierdie pas moet nie verwar word met 'n ander pas met dieselfde naam in Suid-Afrika se Oos-Kaap nie.

## N3 herbelyning 
'n Voorstel is gemaak om die nabygeleë N3 nasionale pad oor De Beerspas te herlei. Die voorgestelde nuwe belyning sal die roete tussen Durban en Johannesburg met 14 kilometer (8,7 myl) verkort en 'n meer geleidelike helling as die bestaande Van Reenenspas hê.

## Sien ook 
* Lys van bergpasse in Suid-Afrika

## Bronnelys 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995. 

## Verwysings
Hela Hela-pas

**Hela Hela-pas** is 'n bergpas in die Drakensberge tussen Richmond en Donnybrook in KwaZulu-Natal, Suid-Afrika.

## Sien ook 
* Lys van bergpasse in Suid-Afrika

## Bron 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995. 
* Passes Index Wild Dog Adventure Riding webblad
Name van God in Islam

Volgens hadit-tradisie is daar **99 name vir God in Islam**, bekend as *ʾasmāʾu- llāhi l-ḥusnā* (أسماء الله الحسنى) of "Skone Name" (أسماء الحسنى, *asmāʾu-l-ḥusnā*).

Volgens die 9de-eeuse hadit-versamelings is die tradisie dat daar 99 name is, *sahih* (betroubaar), terwyl die tradisie van die werklike lys name, waarvan daar verskeie weergawes is, *gharib* (onbetroubaar) is. Die meeste name kom uit die Koran, maar sommige uit hadit. Die lyste wissel omdat daar in totaal meer as 99 name is om van te kies.

Die name van God kan volgens die volgende eienskappe gegroepeer word:
* wat met sy goddelikheid te doen het;
* te doen met sy liefde en barmhartigheid;
* te doen met sy grootheid en eer;
* te doen met sy kennis;
* eienskappe van sy skepping;
* eienskappe van sy mag.

Al 113 hoofstukke van die Koran buiten een begin met "In die naam van Allah, die Barmhartige, die Genadige". 
Hier volg een lys van die name:

 

## Honderdste naam 
’n Paar weergawes van *Hadit* suggereer die 100ste naam sal onthul word deur die Mahdi (die verlosser aan die einde van tye). Die Baha’i-geloof beweer Bab is die beloofde Mahdi en dat die 100ste naam onthul sal word as Bahá (Arabies: بهاء ), wat glorie en prag beteken. Bahá is ook bekend as die Grootste Naam.

## Verwysings 
## Bronne 
* 15px Hierdie artikel is vertaal uit die Nederlandse Wikipedia
Kolwang-keiser

Die **Kolwang-keiser** (*Lethrinus rubrioperculatus*) is 'n vis wat wydverspreid voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Spotcheek emperor*.

## Identifikasie 
Die vis word tot 40cm lank, die lyf is slank en die snoet gepunt. Die lyf is olyf tot grysbruin van kleur met blou skakerings. Daar is 'n rooibruin kol agter die rand van die kieue. Die vis het die vermoë om sy kleur skakering te verander na meer dowwe voorkoms of bruin; moontlik om sy kamoeflering te verbeter. Dit gebeur veral snags terwyl dit op die seebodem rus.

Die vis leef in aflandige koraal- en rotsriwwe in water wat 10 tot 60m diep is. Hulle is alleenlopers of kom los groepe voor. Hulle vreet bodem ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/Lethrinus-rubrioperculatus.html
Grootoog-kaalneus

Die **Grootoog-kaalneus** (*Monotaxis grandoculis*) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Bigeye barenose*.

## Identifikasie 
Die vis kan tot 60 cm lank word maar die gemiddelde grote is 40 cm. Die onvolwasse vis is witterig van kleur met drie swart bande oor die boonste gedeelte van die lyf. Daar is ook 'n kenmerkende swart, vertikale band oor die oog. Met ouderdom word die kop groter en die snoet meer stomp, die swart verdwyn geleidelik en word silwergrys. Dan ontwikkel 'n geel vertikale streep oor die kieudeksel. Die vis leef hoofsaaklik in koraalriwwe in water wat 5 tot 60 m diep is. Hulle is alleenlopers of kom ook in klein groepies voor. Die volwasse visse swem bedags saam oor die rif en breek op gedurende die nag waar hulle dan op bodem ongewerweldes jag maak.

Die klein, onvolwasse vissies is alleenlopers en skuil in rommel en sandareas.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Monotaxis grandoculis* by Fishbase.
Yivli Minare-moskee

duimnael|links|240px|Die moskee.

Die **Yivli Minare-moskee** (letterlik: die "Geriffelde Minaret"-moskee), ook bekend as die **Alaaddin-** of **Groot Moskee** (Turks: *Ulu Cami*) in Antalya is ’n historiese moskee wat deur die Anatoliese Seldjoekse sultan Alaaddin Kaikobad I laat bou is. Dit is deel van ’n *külliye* (kompleks van verskeie strukture). Die moskee is in die ou middestad langs die Kalekapısı Meydanı. Die geriffelde minaret, die Yivli Minare, is versier met donkerblou teëls en is ’n landmerk en simbool van die stad.

## Geskiedenis 
Die moskee is in 1230 tydens die bewind van sultan Alaaddin Kaikobad I die eerste keer gebou en in die 14de eeu verwoes. Dit is in 1373 heeltemal herbou en met sy ses koepels is dit een van die oudste voorbeelde in Anatolië van ’n gebou met meer as een koepel. Die minaret is 38 m hoog en is gebou op ’n vierkantige klipbasis. Dit het agt riffels en daar is 90 treetjies tot bo.

Vandag huisves dit die Antalya-etnografiemuseum en bevat klere, kombuisgereedskap, borduurwerk, matte, tapisserieë, ornamente en nomadiese tente. Dit is sedert 1974 vir die publiek oop.

## Eksterne skakels 
*  
* Foto's van die moskee 
*15px Hierdie artikel is vertaal uit die Engelse Wikipedia
Groot Jamia-moskee

Die **Groot Jamia-moskee** is ’n moskee in Lahore, Pakistan. Dit is die derde grootste moskee in Pakistan en die sewende grootste in die wêreld. Dit is op 6 Oktober 2014 op Eid-oel-Adha (die Offerfees) ingewy. Daar is binne plek vir 25&nbsp;000 aanbidders, terwyl die binnehof en gang wat na die hoofgebedsale lei, altesaam 70&nbsp;000 mense kan huisves. 

Die moskee het vier minarette, wat elk 50&nbsp;m hoog is, en ’n groot koepel wat deur nog 20 kleineres omring word. Die buitemure is afgewerk met 4&nbsp;miljoen handgemaakte teëls. Die binnekant is versier met pasgemaakte matte wat uit Turkye ingevoer is en meer as 50 kandelare uit Iran.

## Verwysings 
## Eksterne skakels 
* Virtuele toer
*
*15px Hierdie artikel is vertaal uit die Engelse Wikipedia
Groot Moskee van Parys

Die **Groot Moskee van Parys** (Frans: *Grande Mosquée de Paris*) is in Parys se 5de arrondissement geleë en is een van die grootste moskees in Frankryk.

## Geskiedenis 
Die moskee is in 1926 gestig as ’n teken van dankbaarheid teenoor die Moslemse *tirailleurs* uit Frankryk se koloniale ryk, van wie 100&nbsp;000 in die Eerste Wêreldoorlog gesterf het. Dit is gebou op die mudéjar-styl en die minaret is 33 m hoog. Dit is op 15 Julie 1926 ingewy. 

In die Tweede Wêreldoorlog (terwyl Frankryk deur Nazi-Duitsland beset was) het die moskee gedien as ’n geheime toevlugsoord vir Algerynse en Europese Jode. Hulle het skuiling gekry, asook ’n vals Moslem-geboortesertifikaat om hulle teen Duitse vervolging te beskerm.

## Galery 

Beeld:DSCF0249.JPG|
Beeld:ParisMosqueEOL3-2.JPG|
Beeld:GD-FR-Paris-Mosquée011.JPG|
Beeld:GD-FR-Paris-Mosquée012.JPG|
Beeld:GD-FR-Paris-Mosquée014.JPG|
Beeld:GD-FR-Paris-Mosquée018.JPG|

## Verwysings 
## Eksterne skakels 
*Amptelike webtuiste  
*
*15px Hierdie artikel is vertaal uit die Engelse Wikipedia
Groot Moskee

Die term **Groot Moskee** verwys gewoonlik na die eerste en grootste Islamitiese moskee, Al-Masdjid al-Haram in Mekka, Saoedi-Arabië, maar dit kan ook enige moskee wees wat dien as die hoofaanbiddingsplek vir ’n spesifieke gebied. Daar is verskeie Groot Moskees in die wêreld.

Hieronder volg ’n onvolledige lys van die bekendstes.

## Verwysings 
* 15px Hierdie artikel is vertaal uit die Engelse Wikipedia
Groot Moskee van Tangier

Die **Groot Moskee van Tangier** (''Jami' al-Kabir'') is ’n groot moskee in Sentraal-Tangier, Marokko. Dit is gebou op die perseel van die ou Portugese katedraal, wat weer gebou is op die plek waar die Romeinse tempel vir Hercules gestaan het. 

Die moskee dateer uit die bewind van moelai Ismael en is in 1815 deur moelai Sliman oorgebou. Mohammed V het dit op 11 April 1947 besoek. 

## Verwysings 
## Eksterne skakels 
*Flickr-foto's
*Jami' al-Kabir (Die Groot Moskee) Tangier, Marokko, op Archnet
*15px Hierdie artikel is vertaal uit die Engelse Wikipedia
Dubbelvlek-stekelwang

Die **Dubbelvlek-stekelwang** (*Scolopsis bimaculata*) is 'n vis wat voorkom in die Indiese Oseaan, die Persiese Golf, die Rooisee en aan die ooskus van Afrika suidwaarts tot suid van Mosambiek asook Madagaskar. In Engels staan die vis bekend as die *Doubleblotch spinecheek*.

## Identifikasie 
Die vis word tot 31 cm lank. Die boonste gedeelte van die lyf is lig bruingrys, die onderste gedeelte van die sye is silwerwit en daar is 'n lang swart vlek net bo die sylyn aan die agterkant. Die boonste lip is blouerig en die vis leef in koraal- waar dit voorkom in vlak sand of modder bodems in water wat tot 60m diep is. Hulle is alleenlopers maar kom ook soms in pare voor. Die vis vreet bodem skaaldiere, slakke, *echinoderms* en klein vissies. Die spesie is seldsaam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Scolopsis bimaculata by Fishbase.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* King, Dennis & Fraser, Valda. Struik Nature. 2014
Groot Moskee van Taza

Die **Groot Moskee van Taza** (*Jamaa El-Kbir*) is ’n moskee in Taza, Marokko. Dit is naby die *Bab er-Rih* ("Poort van die Winde") geleë.

## Geskiedenis 
Die Groot Moskee van Taza is in die tydperk ná 1142 deur sultan Abd al-Mu'min laat bou. Volgens die *Kitab el Istibsar* is die mure in 1172 voltooi. Die moskee is in 1292-1293 tydens die bewind van die Marinidiese dinastie vergroot. Die ou kieblamuur en die mihrab is afgebreek en die nuwe konstruksie het ’n koepel gekry.

Die gebou is een van die oudste oorblywende voorbeelde van die Almohadiese argitektuur. Dit is ook onder die publiek bekend vir sy groot kandelaar wat meer as 3&nbsp;ton weeg.

## Argitektuur 
Die buitemure van die moskee, wat vroeër uit drie rigtings toeganklik was, is gebou volgens die stampgrond-tegnologie van die Berbers in die suide van Marokko. In teenstelling daarmee is die minaret van gebreekte klippe en bakstene gebou; dit staan in die noordwestehoek van die moskee. Bo-op is ’n lantern, soos wat die gebruik in Marokko was sedert die Almohadiese tydperk – ’n argitektoniese eienskap wat geskoei is op die antieke vuurtoring van Alexandrië. 

Die moskee en minaret is nou wit en grootliks onversier.

## Bronne 
* *Sanctuaires et fortresses almohades* / H. Basset en Henri Terrasse, Collection "Hespéris" ; no 5, Parys, 1932
* Journal électronique tazacity / Adil Fahmi - Tazacity 

## Eksterne skakels 
* Die Groot Moskee by mosquee.taza.fr – foto's en kommentaar 
*15px Hierdie artikel is vertaal uit die Engelse en die  Duitse Wikipedia
Groot Moskee van Salé

Die **Groot Moskee van Salé** (Arabies: المسجد الأعظم, *Masdjid Al Aadam*) is ’n moskee in Salé, Marokko. Dit beslaan ’n gebied van 5&nbsp;070&nbsp;m2 en is die land se derde grootste moskee. 

## Geskiedenis 
Dit is oorspronklik tussen 1028 en 1029 gebou, en is in 1196 vergroot en gerestoureer. Daarna was dit die derde grootste moskee in Marokko. Sedetdien is dit verskeie kere verwoes en herbou. Dit het nege boë. 

In 1260 is Salé deur Kastiliaanse magte beset en 3&nbsp;000 vroue, kinders en bejaardes van die stad is in die moskee byeengebring en as slawe na Sevilla weggevoer.

In the 1930's, tydens die Franse protektoraat in Marokko, is die moskee gebruik vir nasionalistiese byeenkomste en is dit selfs vir ’n ruk gesluit om te keer dat dit gebruik word as ’n plek waar nasionalistiese sentiment aangewakker word.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Peer

Die **peer**, *Pyrus communis*, is 'n spesie van die genus *Pyrus*, geklassifiseer saam met duisende spesies in die familie Rosaceae (roosagtiges). Die eetbare vrugte wat die peerboom dra, staan bekend as sagtevrugte.
duimnael|links|Conference-peer.
duimnael|links|Peerbloeisels

## Eksterne skakels 
*
Groot Moskee van Machatsjkala

Die **Groot Moskee** van Machatsjkala (*Yusuf Bei Cami*) is die hoofmoskee van Dagestan. Die ontwerp is geskoei op dié van die Blou Moskee in Istanboel.  Daar is plek vir tot 17&nbsp;000 aanbidders. 

Die bou van die moskee is deur Turkye gefinansier. Dit is in 1998 voltooi en ingewy. Dit is die fokuspunt van die stad se grootste deurpad, Imam Shamil-laan.

## Galery 

Beeld:Makhachkala mosque 5.jpg|
Beeld:Makhachkala mosque 14.jpg|
Beeld:Makhachkala mosque 16.jpg|
Beeld:Makhachkala mosque 13.jpg|
Beeld:Makhachkala mosque 12.jpg|

## Verwysings 
## Eksterne skakels 
* Amptelike webtuiste
*
*15px Hierdie artikel is vertaal uit die Engelse Wikipedia
PPS 26 Tonner 0-6-0ST

Die eerste van drie **Pretoria-Pietersburg Spoorweg (PPS) 26-tonner** stoomlokomotiewe is in 1896 by Pretoria afgelewer. Dit was 'n werkslokomotief wat gebruik is vir die bou van die Pretoria-Pietersburg spoorlyn. Die drie lokomotiewe kry die name *Pretoria*, *Pietersburg* en *Nylstroom*.

Die Pretoria-Pietersburg Spoorlyn is op 31 Mei 1899 geopen. Op 12 Oktober 1899 begin die Tweede Vryheidsoorlog en die PPS val onder die beheer van Nederlands-Suid-Afrikaanse Spoorwegmaatskappy (NZASM). In Junie 1900 is Pretoria deur die Britse weermag onder Lord Roberts beset en die spoorweë van NZASM word oorgeneem deur 'n afdeling van die Britse weermag, die *Imperial Military Railways* (IMR). Met die Vrede van Vereeniging is die IMR aan die Sentraal-Suid-Afrikaanse Spoorweë (CSAR) oorhanding. Op 1 Januarie 1912 is die CSAR met die Natalse Regeringspoorweë (NGR) en die Kaapse Regeringspoorweë (CGR) versmelt om die Suid Afrikaans Spoorweë te vorm.

Op die Pretoria-Pietersburg Spoorweg was die drie lokomotiewe onder hul name bekend. Die NZASM se praktyk was om lokomotiewe volgens hul gewig te klassifiseer. Dus was hierdie lokomotiewe as "26-tonners" bekend. Hierdie klassifisering het gebly totdat hulle tydens die Tweede Wêreldoorlog uit diens gestel is.

## Verwysings 
## Eksterne skakels 
*
Bamboesberg

Die **Bamboesberg** is 'n bergreeks geleë in die noordwestelike hoek van die Oos-Kaap, Suid-Afrika, suidoos van Steynsburg. Die reeks is vernoem na die bamboesplant (*Thamnocalamus tessellatus*) wat welig in sy klowe groei. 

Die Bamboesberg is 'n uitloper van die Stormberge, en 'n deel van die reeks kan parallel en oos van die pad tussen Hofmeyr en Tarkastad gesien word. Sommige van sy pieke is meer as 1800 m (6000 voet) hoog - Aasvoëlberg, 35 km wes van Sterkstroom, styg tot 2208 m (7245 voet). Die Stormbergspruit is 'n sytak van die Oranjerivier. Die rotse is saamgestel uit sediment van die Stormbergreeks in die Karoostelsel.

## Sien ook 
* Lys van Bergpieke in Suid-Afrika

## Verwysings
Helm Jooste

**Helm Jooste** (23 Oktober 1909, Bethal – 28 Oktober 1997, Strand) was ’n Afrikaanse skrywer wie se werk meestal oor lewe in die ou Suidwes-Afrika gehandel het. Jooste, wat self ’n bekende in Suidwes-Afrika was, het sy eerste boek eers na sy aftrede op die ouderdom van 80 gepubliseer.

## Lewe en werk 
Frans Helm Jooste is op 23 Oktober 1909 op Bethal in die Oos-Transvaal gebore, as seun van Johannes Christoffel Jooste en Elsa Swart. Sy vader neem as Kaapse rebel deel aan die Tweede Vryheidsoorlog, terwyl sy moeder na die oorlog die enigste oorlewende van haar gesin is. Saam met familielede keer sy uit die konsentrasiekampe terug na die afgebrande familieplaas Bosmanskraal, in die Bethal-distrik. Vier jaar later word sy vader by die buurplaas as onderwyser van die Klipkraal plaasskool aangestel. Sy ouers is toe in 1907 met mekaar getroud. Helm se eerste twee skooljare is in die Klipkraal plaasskool, waarna hy die dorpskool op Bethal bywoon. Hier matrikuleer hy in 1927 aan die Hoërskool Hoogenhout. Hy studeer verder aan die Heidelbergse Onderwyskollege, waar hy in 1930 sy Onderwysdiploma in die eerste graad verwerf. Onderwysposte in die Transvaal is in hierdie depressiejare moeilik bekombaar en hy word dan onderwyser in Westfalen in Suidwes-Afrika, ’n plaasskool sowat tagtig myl noordoos van Mariental. Eindelik gee hy onderwys aan twaalf skole in die sowat vyftig jaar wat hy in Suidwes-Afrika bly, en hy is hoof van verskeie van hulle. Hy vestig hom later op Otjiwarongo, waar hy besturende direkteur is van die firma Jooste Scott, en burgemeester word van die dorp terwyl hy hom wy aan sy groot liefde vir beesboerdery. In 1935 trou hy met Johanna Maria Pyper en op 2 Januarie 1969 trou hy met die weduwee Catharina Christina Burger, gebore Van der Westhuizen. Na sy aftrede in 1980 neem sy seun sy boerderybelange oor en vestig hy hom in die Strand. In 1990 verloor hy die gebruik van sy regteroog in ’n fratsongeluk toe hy teen die spieëltafel in ’n hotel in Okiep val.

## Skryfwerk 
Na aftrede begin hy om sy komiese outobiografiese sketse te skryf. In sy prosa spits hy hom toe op humoristiese vertellings van die kinderjare, ambisie en mislukkings en daaglikse doen en late, insluitende jag- en hengelstories, in die ou Suidwes-Afrika. Die verhale munt uit deur hulle onopgesmuktheid, waardeur die gebeure en mense in eenvoudige Afrikaans aan die leser voorgestel word. Dit het eerder die aard van vertellings as verhale, wat op eerlike en intieme wyse tot die leser spreek, met ’n onfeilbare aanvoeling vir die komieklike in die gewone gang van daaglikse sake. Hierdie eiesoortige verhale word gebundel in “*Daar doer in Duitswes*”, “*Dinge daar doer*” en “*Verdriet se moses*”. 

## Publikasies 
* 1989  Daar doer in Duitswes
* 1992  Dinge daar doer
* 1996  Verdriet se moses
* 2014   Herdruk van al 3 boeke

## Bronnelys 
* Kannemeyer, J.C. “Die Afrikaanse literatuur 1652-2004” Eerste uitgawe, 2005. Human & Rousseau Kaapstad en Pretoria

## Verwysings
17473 Freddiemercury

**17473 Freddiemercury** (tydelike naam ) is ’n helder asteroïde van sowat 3,4&nbsp;km breed in die binneste deel van die Asteroïdegordel. Dit is op 21&nbsp;Maart 1991 by die ESO se La Silla-sterrewag in Noord-Chili ontdek deur die Belgiese sterrekundige Henri Debehogne. 

Die asteroïde wentel elke 3&nbsp;jaar en 8&nbsp;maande (1&nbsp;349&nbsp;dae) om die Son op ’n afstand van sowat 2-2,8&nbsp;AE. Sy wentelbaan het ’n eksentrisiteit van 0,16 en ’n inklinasie van 1° met betrekking tot die sonnebaan. 

Die IAU en die Kleinplaneetsentrum het dit op 5 September 2016 die nuwe naam "Freddiemercury" gegee ter ere van die sanger Freddie Mercury (1946–1991) omdat dit in die jaar van die sanger se dood ontdek is en sy voorlopige naam die sanger se voorletters bevat het. Die nuwe naam is deur Brian May by Montreux-casino in Switserland aangekondig op die viering van wat die sanger se 70ste verjaardag sou gewees het.

## Verwysings 
## Eksterne skakels 
* Asteroid Lightcurve Database (LCDB))
* Dictionary of Minor Planet Names, Google books
* Asteroids and comets rotation curves, CdR – Observatoire de Genève, Raoul Behrend
* Discovery Circumstances: Numbered Minor Planets (15001)-(20000) – Kleinplanetesentrum
* 15px Hierdie artikel is vertaal uit die Engelse Wikipedia
Helene de Villiers

**Helene de Villiers** (*30 Augustus 1921, Brakpan) is bekend as vertaler en kenner op die gebied van kinderverhale, spesifiek sprokies. Sy het nie net inheemse sprokies aangeteken en oorvertel nie, sy het ook verskeie wêreldbekende sprokies in Afrikaans vertaal.

## Lewe en werk 
Helene Oosthuysen is op 30 Augustus 1921 te Brakpan gebore. Toe sy elf jaar oud is, word haar vader ’n sendeling in die platteland van die Transkei, met Umtata die naaste dorp. Sy matrikuleer aan die Oranje Meisieskool in Bloemfontein. Vanaf 1939 studeer sy verder in Antropologie en Engels aan die Universiteit van Stellenbosch en behaal ’n Sekondêre Onderwysdiploma en dan die M.A.-graad in Engels met ’n vergelykende studie oor die verhale van Grimm en die verhale van die Xhosas. In haar studiejare dien sy op die Studenteraad en is ook die heel eerste vroulike redakteur van die studentetydskrif *Stellenbosse Student*.Vir verdere studie gaan sy oorsee na die Universiteite van Genève en Zürich in Switserland. Sy trou met Jan de Villiers wat professor is aan die Teologiese Kweekskool in Stellenbosch en die egpaar het vier kinders. Op ’n deeltydse basis is sy lektrise in poësie by die Kaapse Euritmiekskool. Haar man is op 10 Mei 2009 oorlede. Sy woon in Azaleahof in Stellenbosch.

## Skryfwerk 
Sy verwerk en vertel sprokies in Afrikaans, waaronder “***Sprokies uit Pondoland***”, “***Johannes die Koningseun***”, wat sprokies uit Rusland bevat, en “***Die sprokiesboom en ander verhale uit Midde-Afrika***”. Hennie Aucamp neem “*’n Xhosa-sprokie*” op in die streekboek “*Op die Stormberge*” en “*Die meisie wat net in die maanlig geloop het*” in “*Wys my waar is Timboektoe*”. Verder vertaal sy die “***Versamelde Sprokies van Grimm***”, “***Die leeu, die heks en die hangkas***” van C.S. Lewis en “***Koning Arthur en sy dapper swaardvegters***” van Fritz Habeck in Afrikaans, en sy vertel ook die Bybel vir kinders.

## Publikasies 
* 1947 Sprokies uit Pondoland
* 1967 Johannes die Koningseun
* 1969 Die Bybel vir ons kinders
* 1970 Die Sprokiesboom en ander verhale uit Midde-Afrika

### Vertalings 
* 1962–1964 Versamelde sprokies van Grimm (6 dele)
* 1967      Die leeu, die heks en die hangkas – C.S. Lewis
* 1969      Koning Arthur en sy dapper swaardvegters – Fritz Habeck

## Verwysings 
### Boeke 
* HAUM “Stellenbosse Galery” HAUM-Uitgewers Kaapstad en Pretoria 1974

## Ander Verwysings
Valda Jansen

**Valda Jansen** (* 1965, Aliwal-Noord, Kaapprovinsie) is ’n Suid-Afrikaanse skrywer, digter, joernalis en radio-omroeper.

## Lewe en werk 
Valda Jansen is in Desember 1965 in Aliwal-Noord gebore. Sy ontvang haar laerskoolopleiding by Dr. G.J. Joubert Primêre Skool in die Strand. Daarna gaan sy na die C.R. Rhoda Sekondêre Skool in die Strand en matrikuleer aan die Gordon Sekondêre Skool op Somerset-Wes. Sy studeer verder aan die Universiteit van Wes-Kaapland en behaal ’n B.A.-graad en Hoër Onderwysdiploma, waarna sy ook in Duitsland ’n taalkursus volg aan die Goethe Instituut op die Middeleeuse dorpie Rothenburg ob der Tauber. Later gee sy Duits aan die Portland Sekondêre Skool te Mitchells Plein. In 1998 dien sy as sekretaris en later as ondervoorsitter van die Afrikaanse Skrywersvereniging. As joernalis werk sy vanaf 2004 by *Die Burger* en behartig onder andere die rubriek “*Van alle kante*”. Daarna sluit sy haar in April 2007 by Radiosondergrense (RSG) aan as joernalis in nuusaktualiteit. In 2009 is sy ’n finalis met die toekennings van die ATKV-mediapryse vir Beste insetsel in ’n nuus- of dieptenuusprogram met haar insetsel in die program oor Adam Small en in 2010 is sy weer ’n finalis, hierdie keer vir Beste nuus- of dieptenuusprogram vir Monitor op Radiosondergrense. Vanaf Januarie 2014 is sy ’n vryskutskrywer in Kaapstad.

## Skryfwerk 
Sy debuteer wanneer van haar gedigte opgeneem word in “*I Qabane Labantu*”, die versamelbundel van versetpoësie onder redaksie van Ampie Coetzee en Hein Willemse en daarna ook in die versamelbundel “*Optog*”. Haar gedig “*Toe skoene*” word opgeneem in Gerrit Komrij se bloemlesing “*Die Afrikaanse poësie in ’n duisend en enkele gedigte*” en van haar gedigte word ook opgeneem in “*Groot verseboek*”. Haar kortverhaal “*Mooi Melissa*” verskyn in *Boeke-Insig* van Lente 2007. In Junie 2016 verskyn haar eerste roman, “*Hy kom met die skoenlappers*”.

## Publikasies 
* *Hy kom met die skoenlappers* (2016)

## Verwysings
Hadit

Die **Hadit** (Arabies: حديث, ḥadīṯ meervoud: أحاديث, aḥādīṯ, *wat die mens vertel*) is die Islamitiese oorleweringe oor die doen en late en die uitsprake van die profeet Mohammed wat in groot versamelings saamgevat is. Deur hierdie oorleweringe ken die mens die soenna, die manier (weg) van die profeet. Die meeste Moslems beskou die Hadit as aanvullend tot die Koran. Die Hadit is ’n orale tradisie wat in die 8ste en 9de eeu neergepen is. 

Uit die Koran en die Hadit word die Islamitiese wette, die sjaria, saamgestel. In die meeste Moslemlande geld die sjaria as grondslag vir ’n deel van die reg. Die meeste Islamitiese lande het ’n gemengde regstelsel en die Hadit geniet geen absolute mag en word ook nie beskou as ’n primêre bron nie omdat dit mondelinge oorleweringe is wat eers later opgeteken is.

Die verskillende strominge in die Islam erken verskillende Hadit-versamelings. 

## Verwysings 
## Eksterne skakels 
* "Importance of hadith"
*15px Hierdie artikel is vertaal uit die Nederlandse Wikipedia
Goedgevonden, Limpopo

**Goedgevonden** is 'n swart nedersetting in die Limpopoprovinsie van Suid-Afrika. Dit is 65&nbsp;km wes van Polokwane langs die R657-pad geleë.

## Sien ook 
* Lys van dorpe in Suid-Afrika

## Verwysings
Juno

**Juno** is 'n swart nedersetting 57&nbsp;km noordwes van Polokwane, in die Limpopoprovinsie van Suid-Afrika.

Die plekkie is vernoem na *Juno*, die Romeinse godin van die huwelik en kindergeboorte.

## Sien ook 
* Lys van dorpe in Suid-Afrika

## Verwysings 
## Eksterne skakels 
*
Johan Kapp

**Johan Kapp** is ’n Suid-Afrikaanse dramaturg en skrywer.

## Lewe en werk 
Johan Kapp is in Port Elizabeth gebore. In Afrikaans is hy veral bekend vir die drama “***Laat-Februarie 1922***”, wat in 1983 eers deur SUKOVS opgevoer is en daarna deur KRUIK. Dit word ook in die versamelbundel “*Rostrum*” opgeneem. Die drama behandel die mynstakings van 1922, waar die hoofkarakter Niklaas en sy ouers van die plaas na die stad verhuis. Hier kry Niklaas werk by die myn en raak betrokke by die stakings, met noodlottige gevolge. Ten spyte van hierdie agtergrond is die drama nie net plek en tyd gebonde nie, maar spreek dit die universele stryd van die werker teen die geldbaronne aan. “***Met Felix Hatting***” is ’n ongepubliseerde drama. Hy skryf ook kortverhale en “*Die pyn*” word in *Tydskrif vir Letterkunde* gepubliseer.

Hy lewer ook verskeie werke in Engels, insluitende die dramas “***Duze***”, “***The homecoming***”, “***Starring Felix Abbott***” en “***Al***”. Die manuskripte van hierdie dramas word bewaar deur die National English Literary Museum (NELM) in Grahamstad.

## Bronne 
### Boeke 
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998

### Internet 
* Esat: http://esat.sun.ac.za/index.php/Johan_Kapp
* Esat: http://esat.sun.ac.za/index.php/Laat-Februarie_1922

## Verwysings
Mitsubishi Sirius-enjin

Die **Mitsubishi Sirius** of **4G6/4D6 enjin** is die benaming van een van Mitsubishi Motors se vierreeks van inlynviersilinder motorenjins, saam met die Astron, Orion, en Saturn. Die **4G6** is petrolenjins, en die **4D6** diesels.
Kia Cee'd

duimnael|280px|regs|Kia cee'd 1.6 CRDi 128 Spirit
Die '''Kia Cee'd''' is 'n kompakte motor wat sedert 2006 deur die Suid-Koreaanse motorvervaardiger Kia Motors uitsluitlik vir die Europese mark vervaardig word. Dit is vrygestel in Desember 2006 en vervang die Kia Spectra. Dit is beskikbaar as 'n vyfdeurluikrug, 'n driedeurluikrug (Pro cee'd) en 'n vyfdeur-estate (Cee'd SW), met 'n keuse van vier enjins (twee petrol en twee diesel), vyf afwerkingsvlakke (1, 2, 3, 4 en 4 Tech - voorheen S, GS, LS en SR) en 'n hand- of outomatiese ratkas.

Die Cee'd is Kia se eerste Europees-ontwerpte en -geboude motor en Kia is van voorneme om die motor uitsluitlik in Europa te vervaardig en verkoop. Om die geleentheid te merk, het Kia die voorletters van die Europese Ekonomiese Gemeenskap, EEG of CEE in sommige plekke en ED vir European Design bygevoeg. Nadat besef is dat "CEEED" te veel E's bevat, is die laaste "E" met 'n apostroof vervang, met "Cee'd" die eindresultaat.
Cornelia, Limpopo

*Hierdie artikel handel oor die nedersetting in die Limpopoprovinsie. Vir die dorpie in die Vrystaat, sien Cornelia.*

**Cornelia** is 'n Swart nedersetting 36 km wes van Polokwane, in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Bleekband-stekelwang

Die **bleekband-stekelwang** (*Scolopsis ghanam*) is 'n vis wat voorkom in die westelike Indiese Oseaan; meer spesifiek die Rooisee, die Persiese Golf en aan die ooskus van Afrika suidwaarts tot by die suide van Mosambiek. In Engels staan die vis bekend as die *Paleband spinecheek*.

## Identifikasie 
Die vis word tot 20 cm lank. Die vis se lyf is silwer-grys met verskeie swart of donker bruin kolle op die kante. Daar is ook afwissellende wit en swart strepe bokant die sylyn wat tot op die kop strek. Die vinne is blougrys. Die vis leef in vlak areas naby koraalriwwe in water wat 1 tot 20 m diep is. Hulle is alleenlopers maar kom ook in pare voor. Die vis vreet wurms en klein bodemongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* *Scolopsis ghanam* by Fishbase.
Rance Howard

**Rance Howard** (* 17 November 1928 in Duncan, Oklahoma; † 25 November 2017 in Los Angeles, Kalifornië) was 'n Amerikaanse akteur, filmregisseur en -vervaardiger.

## Eksterne skakels 
*